Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18155

c) a kiválasztott futópálya küszöb feletti névleges szemmagasság. A fény-egységek jellemzői 5.3.5.10 A rendszerek alkalmasak kell, hogy legyenek úgy nappali, mint éjszakai üzemelésre. 5.3.5.11 Minden egyes fény-egység fény (sugár) elosztása a megközelítés irányába széles oldalszög íven legyezőszerű legyen. A szárny keresztfénysor fény-egységeknek függőleges 1° 54' és 6° között fehér fényű; 0° azaz vízszintes és függőleges 1° 54' között pedig vörös fényű sugárnyalábot kell kibocsátaniuk. A süllyedésre utasító fény-egységeknek fehér fényű sugárnyalábot kell kibocsátaniuk 6°-os magasság (azaz vízszinteshez viszonyított függőleges szög érték) és körülbelül a megközelítési siklópálya között, ahol a fény hirtelen eltűnik. Az emelkedésre utasító fény-egységeknek fehér fényű sugárnyalábot kell kibocsátaniuk körülbelül a megközelítési siklópálya és ez alatt 1° 54' függőleges szög értékig, majd 1° 54' alatt a színnek vörösre kell váltania. A szárny keresztfénysor és az emelkedésre utasító fény-egységek felső vörös fénysugár szögét az 5.3.5.21 pont előírásának teljesítése érdekében növelni lehet. 5.3.5.12 A süllyedésre és az emelkedésre utasító, valamint a szárny keresztfénysor fény-egységek fény intenzitás elosztását a 2. Függelék A2-22 ábrája szerint kell kialakítani. 5.3.5.13 A vörös és a fehér színek közötti átmenet a függőleges síkban olyan legyen, hogy azt a megfigyelő nem kevesebb, mint 300 méter távolságból nem nagyobb, mint 15' függőleges szögön belül észlelje. 5.3.5.14 Teljes fényerőnél a vörös színű fény "Y" koordinátája ne haladja meg a 0.320 értéket. 5.3.5.15 Ki kell alakítani megfelelő fényerő szabályzást annak érdekében, hogy lehetővé tegyék az uralkodó környezeti viszonyoknak megfelelő fényintenzitás beállítását, valamint a megközelítés és leszállás végrehajtása során elkerüljék a repülőgépvezető elvakítását. 5.3.5.16 A szárny keresztfénysorokat, vagy az emelkedési, illetve süllyedési utasítást adó párokat alkotó 2007/70/II. szám fény-egységeket úgy szereljék fel, hogy azok a megközelítést végző repülőgép vezetője számára alapjában véve vízszintes vonalnak látszódjanak. A fény-egységeket a lehető legalacsonyabbra helyezzék el és azok letörhetők legyenek. 5.3.5.17 Az optikai megközelítési siklópálya jelző rendszer elemeit úgy tervezzék meg, hogy az optikai sugárzó, vagy visszaverő felületeken keletkező lecsapódások, szennyeződések, stb. a lehető legkisebb mértékben akadályozzák a fényjelek kibocsátását és semmiféle formában ne befolyásolják a sugárnyalábok irányát (magasságát), vagy a vörös és fehér fények között látható különbséget. A fény-egységek szerkezete olyan legyen, hogy a lehető legkisebbre csökkentse a rések hóval, vagy jéggel történő részleges, vagy teljes eltömődésének lehetőségét olyan helyeken, amelyeken ilyen kedvezőtlen időjárási jelenségek várhatók. A fény-sugarak megközelítési siklópálya és magasság beállítása 5.3.5.18 A megközelítési siklópályának megfelelőnek kell lennie a megközelítést végrehajtó repülőgépek számára. 5.3.5.19 Annál a futópályánál, amelyhez T-VASIS egységet telepítettek, ILS és/vagy MLS berendezéssel is fel van szerelve, a fény-egységek elhelyezése és magassága olyan legyen, hogy a látási utáni megközelítési siklópálya a lehető legnagyobb mértékben essen egybe az ILS siklópályával és/vagy az MLS legalacsonyabb megközelítési siklópályával. 5.3.5.20 A futópálya két oldalán elhelyezett szárny keresztfénysorok sugárnyaláb magassága (vízszinteshez viszonyított függőleges szög értéke) azonos legyen. Az egyes szárny keresztfénysorokhoz legközelebb eső emelkedési utasítást adó fény-egység felső, valamint a süllyedési utasítást adó fény-egység alsó fénysugarainak magassága azonos és a megközelítési siklópályának megfelelő legyen. Az emelkedési utasítást adó fény-egység egymást követő fényei a szárny keresztfénysortól kezdődően 5' magassági szögpercenként tűnjenek el. A süllyedési utasítást adó fény-egység egymást követő fényei a szárny keresztfénysortól kezdődően 7' szögpercenként tűnjenek fel (lásd az 5-17. ábrát). 5.3.5.21 A szárny keresztfénysor vörös fényének felső sávja, valamint az emelkedési utasítást adó fényegységeknek magasság beállítása olyan legyen, hogy a megközelítés végrehajtása során a repülőgép vezetője, aki látja a szárny keresztfénysort és a három emelkedési utasítást adó fény-egységet, azonban a fények közül egyik szín sem látszik vörösnek, a megközelítési területen levő összes tárgy felett megfelelő biztonsági távolságban marad. 5.3.5.22 Ahol egy tárgy a rendszer akadályvédelmi felületen kívül, azonban a fénysugár oldalhatárain belül van és túlnyúlik az akadályvédelmi felület síkján, továbbá a légiforgalmi vizsgálat azt jelzi, hogy a tárgy hátrányosan befolyásolhatja az üzemeltetés biztonságát, megfelelően korlátozzák a fénysugár oldalszög terjedését úgy, hogy a tárgy a fénysugár határain kívül maradjon. 5-17. ábra: A T-VASIS és AT-VASIS rendszerek fénysugárzás és magasság beállítása 2007/70/II. szám Süllyedésre utasító fény egységek Keresztfénysor egységek Emelkedésre utasító fény egységek fehér (white) megközelítési siklópálya (approach slope) nem látható (n.v.) nem látható (not visible) fehér (white) fehér (white) vörös (red) vörös (red) Megjegyzés: Az akadályvédelmi felületekre vonatkozóan lásd az 5.3.5.41 - 5.3.5.45 pontokat. PAPI és APAPI Ismertetés 5.3.5.23 A PAPI rendszer egymástól egyenlő távolságra elhelyezett, négy darab határozott színváltású fényegységből (vagy egy égős lámpa párból) álló szárny keresztfénysor. A rendszert a futópálya bal oldalán kell elhelyezni, kivéve, ha ez fizikai szempontból nem lehetséges. Megjegyzés: Ahol a futópályát látás után végrehajtandó forduló tájékoztatást igénylő légijármű használja és ezt a tájékoztatást más külső eszközzel nem biztosítják, a futópálya másik oldalán egy második szárny keresztfénysor helyezhető el. 5.3.5.24 Az APAPI rendszer egymástól egyenlő távolságra elhelyezett, kettő darab határozott színváltású fény-egységből (vagy egy égős lámpa párból) álló szárny keresztfénysor. A rendszert a futópálya bal oldalán kell elhelyezni, kivéve, ha ez gyakorlati szempontból nem lehetséges. Megjegyzés: Ahol a futópályát látás után végrehajtandó forduló tájékoztatást igénylő légijármű használja és ezt a tájékoztatást más külső eszközzel nem biztosítják, a futópálya másik oldalán egy második szárny keresztfénysor helyezhető el. 5.3.5.25 A PAPI szárny keresztfénysort úgy alakítsák ki és helyezzék el, hogy a megközelítést végző repülőgép vezetője a következő fényjelzéseket lássa:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes